เราโดนสุนัขกัดมา แล้วตอนไปหา เค้าถามว่า เราเคยฉีดมาก่อนไหม เราก็จำได้ว่า เคยฉีดเมื่อประมาณ20ปีก่อน แต่จำไม่ได้ว่าฉีดครบไหม เลยให้เราฉีดวัคซีน คือวัคซีนกระตุ้น แค่ 2เข็ม ในวันที่ 0 และ 3 อยากทราบว่า ถ้าในสมัยก่อน เราฉีดวัคซีนไม่ครบ อาจจะแค่2 เข็ม วัคซีนกระตุ้นจะสามารถป้องกันพิษสุนัขบ้าได้ไหม ตอนนี้ผ่านมา 108วัน ตั้งแต่โดนสุนัขกัดมา เรามีอาการแสบๆคันๆ ตรงขาข้างที่โดนกัด เลยกังวลค่อนข้างมาก กลัวเป็นพิษสุนัขบ้า
สวัสดีค่ะ การสัมผัสกับสัตว์ที่อาจทำให้ติดเชื้อโรคพิษสุนัขบ้าได้เช่น ถูกข่วนหรือกัดโดยตรง มีเลือดออกจากแผล สัตว์มาเลียตรงแผลหรือบริเวณเยื่อบุต่างๆเช่นเยื่อบุตา เยื่อบุจมูกหรือเยื่อบุปาก หรือการไปกินเนื้อสัตว์ดิบๆการกระตุ้นวัคซีนหรือการรับวัคซีนหลังสัมผัสแบบเสี่ยงมานั้น ถ้าไม่เคยรับวัคซีนมาเลย จะต้องฉีดกระตุ้นให้ครบ 3-5 เข็ม แต่ถ้าถูกกัดมาภายใน 6 เดือน จะกระตุ้น 1 เข็ม ถ้าเกิน 6 เดือนกระตุ้น 2 เข็มห่างกัน 3 วันจากที่กล่าวมาถ้าเคยฉีดมาแต่ไม่แน่ใจว่าครบไหม ควรเริ่มฉีดใหม่เหมือนไม่เคยฉีดมาก่อน ก็คือฉีดให้ครบ 3-5 เข็มภายใน 1 เดือน หากเป็นการฉีดกระตุ้น 2 เข็มมาอย่างเดียวจะใช้กรณีที่เคยฉีดครบมาแล้วถ้าไม่แน่ใจประวัติจริงๆ อาจจะกลับไปรับวัคซีนเพิ่มได้ นำสมุดวัคซีนเดิมไปและแจ้งเหตุการณ์ให้แพทย์ทราบ อาการแสบๆคันๆที่แผลไม่ได้บอกอะไรชัดเจน แม้ตอนนี้ผ่านมาหลายเดือนแล้ว หากยังมีอาการปกติดี ยังไม่มีอาการของโรคพิษสุนัขบ้า ยังสามารถไปรับวัคซีนป้องกันให้ครบได้ค่ะ